Жақсы жұмыс істеп тұрған балабақшаны жекеменшікке беру дұрыс емес - министр
DATE: 17:37, 31 Қаңтар 2020 | GMT +5
TITLE: Жақсы жұмыс істеп тұрған балабақшаны жекеменшікке беру дұрыс емес - министр
URL: https://kaz.inform.kz/news/zhaksy-zhumys-istep-turgan-balabakshany-zhekemenshikke-beru-durys-emes-ministr_a3609838/
META: DATE: 17:37, 31 Қаңтар 2020 | GMT +5
TOTAL WORDS: 176
AUTHOR(S):
TEXT: «Инклюзивті білім беру үшін жағдай жасалған мектептер үлесінің көрсеткіші жалпы жоспар бойынша 70 пайыз болуы керек болса, іс жүзінде 62 пайыз ғана. Аталған көрсеткіш бойынша 9 өңір аутсайдер болды. Төмен көрсеткіштер Түркістан, Солтүстік Қазақстан, Атырау облыстарында тіркелген. Қосымша біліммен қамтылған мектеп оқушыларының үлес көрсеткіші бойынша төмен нәтиже Түркістан облысы мен Шымкент қаласында», - деді ол. Министрдің айтуынша, әкімдер мемлекеттік-жекешелік әріптестік арқылы мектептен тыс ұйымдар желісін дамытуы керек. «Біз қазір заңнамаға тиісті өзгеріс енгізуді көздеп отырмыз. Депутаттар біздің бастамамызды қолдайтын болса, онда бұл өте жақсы шара болар еді», - деді Асхат Аймағамбетов. Сонымен қатар ол мемлекеттік-жекешелік әріптестік бойынша тағы бір мәселені қозғады. «Қазіргі уақытта тағы бір үрдіс қалыптасты. Ол бізде жап-жақсы жұмыс істеп жатқан балабақшаларды жекеменшікке әлде сенімгерлікке беру мәселесі. Бұл да дұрыс үрдіс емес. Егер ол балабақшалар қирап жатса, үлкен қаржы салу қажет болса онда түсінуге болады. Ал егер ол балабақшалар бүгінгі күні балаларды жақсы қабылдап, жақсы режімде жұмыс істеп жатса неге оларды жекеменшік басқа компанияларға береміз? Бұл біздің, Білім және ғылым министрлігінің тарапынан дұрыс бағаға ие болмайды. Сондықтан оны тоқтатуымыз керек», - деді Білім министрі
